N1 er hlekkur í Heillakeðju barnanna í maímánuði . Barnaheill – Save the Children á Íslandi eru í samstarfi við tólf íslensk fyrirtæki sem mynda keðju stuðningsaðila í ár og taka að sér einn mánuð til stuðnings samtökunum . N1 leggur verkefninu lið með því að láta allan ágóða af 0,5l VOT vatni sem selt er í mánuðinum renna til samtakanna . Starfsfólk leggur einnig sitt af mörkum með því að mynda Heillakeðju á áheitavefnum heillakedjan.is . N1 er hlekkur í Heillakeðju barnanna í maímánuði . Barnaheill – Save the Children á Íslandi eru í samstarfi við tólf íslensk fyrirtæki í ár sem mynda keðju stuðningsaðila og taka að sér einn mánuð til stuðnings samtökunum . N1 leggur verkefninu lið með því að láta allan ágóða af 0,5l VOT vatni sem selt er í mánuðinum renna til samtakanna . Kælarnir með vatninu eru sérmerktir en fyrirtækið efnir til söluátaks á drykknum . Starfsfólk leggur einnig sitt af mörkum með því að mynda Heillakeðju á áheitavefnum heillakedjan.is . Markmiðið með Heillakeðju barnanna er að standa vörð um og vekja athygli á réttindum barna sem tíunduð eru í barnasáttmála Sameinuðu þjóðanna og safna fé til styrktar verkefna í þágu barna á vegum Barnaheilla . Sjaldan hefur verið brýnna en nú að standa vörð um málefni þeirra . Í hverjum mánuði er valið eitt þema úr barnasáttmálanum . Í maí er það 31. greinin sem fjallar um rétt til hvíldar og tómstunda . Þátttaka N1 í Heillakeðjunni er hlekkur í samfélagslegri ábyrgð fyrirtækisins . Starfsfólk N1 vill einnig leggja sitt beint af mörkum með áheitum á áheitavefnum heillakedjan.is . Tíu fyrirtæki hafa nú þegar ákveðið að taka þátt í Heillakeðju barnanna . Þau eru ; Blómaval , Ölgerðin , Lýsi , VÍS , N1 , Háskólabíó og Smárabíó , Síminn , Aðföng , Icepharma , Epli.is og Eymundsson . Með þátttöku í Heillakeðjunni hafa öll þessi fyrirtæki skuldbundið sig til að leggja verkefnum samtakanna lið . Hvert þeirra mun fara ólíkar leiðir í sínum mánuði en hægt verður að fylgjast með því sem í boði verður á heimasíðu fyrirtækjanna og á facebook-síðu Heillakeðjunnar . Heillakedjan.isEinstaklingar geta tekið þátt í Heillakeðju barnanna með því að stofna sínar eigin heillakeðjur til stuðnings börnum inn á vefnum heillakedjan.is . Þar er með einföldum hætti hægt að stofna til heillakeðju , velja verkefni til að styrkja og bjóða vinum að taka þátt .